CELEX: 31999D0511
Language: lt
Date: 931305600000
Title: 1999 m. liepos 7 d. Komisijos sprendimas dėl bendrojo techninio reglamento, skirto daugiaplyšių judriųjų stočių, dirbančių su sparčiojo integrinio grandyno perjungimo duomenimis (SIGPD), prijungimo reikalavimams (pranešta dokumentu Nr. C(1999) 2029)Tekstas svarbus EEE.

Svarbus teisinis pranešimas

|

31999D0511

Oficialusis leidinys L 195 , 28/07/1999 p. 0034 - 0036

		Komisijos sprendimas1999 m. liepos 7 d.dėl bendrojo techninio reglamento, skirto daugiaplyšių judriųjų stočių, dirbančių su sparčiojo integrinio grandyno perjungimo duomenimis (SIGPD), prijungimo reikalavimams(pranešta dokumentu Nr. C(1999) 2029)(tekstas svarbus EEE)(1999/511/EB)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1998 m. vasario 12 d. Europos Parlamento ir Tarybos direktyvą 98/13/EB dėl telekomunikacijų galinių įrenginių ir palydovinių antžeminių stočių įrangos, taip pat dėl abipusio jų atitikties pripažinimo [1], ypač į jos 7 straipsnio 2 dalies antrąją įtrauką,(1) kadangi Komisija patvirtino priemones, nustatančias, kokio tipo galiniams įrenginiams bendrasis techninis reglamentas turi būti priimtas, kartu pagal Direktyvos 98/13/EB 7 straipsnio 2 dalies pirmąją įtrauką apibrėžiant jo taikymo sritį;(2) kadangi turėtų būti patvirtinti atitinkami darnieji standartai arba jų dalys, įgyvendinantys esminius reikalavimus, kurie turės būti pakeisti bendraisiais techniniais reglamentais;(3) kadangi užtikrinant, kad gamintojai ir toliau galės patekti į rinkas, reikia numatyti pereinamojo laikotarpio priemones, taikytinas įrenginiams, patvirtintiems pagal nacionalinius tipo patvirtinimo reglamentus;(4) kadangi, kaip numatyta 29 straipsnio 2 dalyje, Telekomunikacijų įrenginių tvirtinimo komitetui (TITK) buvo pateiktas pasiūlymas;(5) kadangi šiuo sprendimu priimamas bendrasis techninis reglamentas atitinka TITK nuomonę,PRIĖMĖ ŠĮ SPRENDIMĄ:1 straipsnis1. Šis sprendimas taikomas galiniams įrenginiams, numatytiems prijungti prie viešojo telekomunikacijų tinklo ir įtrauktiems į 2 straipsnio 1 dalyje nurodyto darniojo standarto taikymo sritį.2. Šiuo sprendimu nustatomas bendrasis techninis reglamentas, taikomas daugiaplyšių judriųjų stočių, dirbančių su sparčiojo integrinio grandyno perjungimo duomenimis (SIGPD), prijungimo reikalavimams.2 straipsnis1. Bendrajame techniniame reglamente pateikiamas darnusis standartas, parengtas atitinkamos standartizacijos įstaigos, kuri tinkamu mastu įgyvendina Direktyvos 98/13/EB 5 straipsnio c–f punktuose nurodytus esminius reikalavimus. Nuoroda į standartą pateikiama priede.2. Galiniai įrenginiai, kuriems taikomas šis sprendimas, atitinka šio straipsnio 1 dalyje minimą bendrąjį techninį reglamentą ir tinkamu mastu atitinka Komisijos sprendimuose 98/574/EB [2] ir 98/575/EB [3] apibrėžtus techninius reglamentus. Be to, jie atitinka Direktyvos 98/13/EB 5 straipsnio a ir b punktuose nurodytus esminius reikalavimus ir visų kitų taikytinų direktyvų, ypač Tarybos direktyvų 73/23/EEB [4] ir 89/336/EEB [5], reikalavimus.3 straipsnisNotifikuotosios įstaigos, kurioms yra skirta atlikti Direktyvos 98/13/EB 10 straipsnyje nurodytas procedūras, nuo šio sprendimo įsigaliojimo dienos galiniams įrenginiams, kuriems taikoma jo 1 straipsnio 1 dalis, taiko priede nurodytą darnųjį standartą arba užtikrina jo taikymą.4 straipsnisŠis sprendimas skirtas valstybėms narėms.Priimta Briuselyje, 1999 m. liepos 7 d.Komisijos varduKarel van MiertKomisijos narys[1] OL L 74, 1998 3 12, p. 1.[2] OL L 278, 1998 10 15, p. 30.[3] OL L 278, 1998 10 15, p. 35.[4] OL L 77, 1973 3 26, p. 29.[5] OL L 139, 1989 5 23, p. 19.--------------------------------------------------PRIEDASNUORODA Į TAIKYTINĄ DARNŲJĮ STANDARTĄŠio sprendimo 2 straipsnyje minimas darnusis standartas yra:Skaitmeninė narvelinė telekomunikacijų sistema (Fazė 2 +); globaliosios judriųjų ryšių sistemos (GSM) prijungimo reikalavimai; daugiaplyšės judriosios stotys, dirbančios su sparčiojo integrinio grandyno perjungimo duomenimis (SIGPD); prieiga (GSM 13.34 versija 5.0.2)(Šio pavadinimo vertimas į kitas kalbas, išskyrus anglų, turi būti pateikiamas skliausteliuose)ETSIEuropos telekomunikacijų standartų institutasETSI sekretoriatasEN 301419— 2: 1998 m. balandžio mėn.(išskyrus įžangą)PAPILDOMA INFORMACIJAEuropos telekomunikacijų standartų institutas yra pripažintas pagal Tarybos ir Europos Parlamento direktyvą 98/34/EB.Pirmiau nurodytas darnusis standartas yra parengtas vadovaujantis Tarybos ir Europos Parlamento direktyvoje 98/34/EB nustatyta tvarka suteiktu įgaliojimu.Visą pirmiau nurodyto darniojo standarto tekstą galima gauti iš:Europos telekomunikacijų standartų instituto650, route des LuciolesF-06921 Sophia-Antipolis CedexarbaEuropos KomisijosDG XIII/A.2 — (BU 31, 1/7),Rue de la Loi/Wetstraat 200,B-1049 Brussels,arba iš bet kurios kitos už ETSI standartų platinimą atsakingos organizacijos, kurių sąrašą galima rasti internete (www.ispo.cec.be).--------------------------------------------------